Diari Oficial de la Generalitat Valenciana


Sumari del DOGV 9995, del 28-11-2024 (2024/12315)

ACORD de 26 de noviembre de 2024, del Consell, pel qual, per a l'exercici pressupostari 2025, queden subjectes a control financer permanent en substitució de la intervenció prèvia, determinats expedients relatius a la carrera professional.
-----------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9995

Data del DOGV
:   28-11-2024

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2024/12252

CVE
:   ASKC-N-2359-73340

Data del document
:   26-11-2024

Organisme emissor
:   Conselleria d'Hisenda i Economia

Tipus de document
:   Acord

L'aplicació del Decret 211/2018, de 23 de novembre, del Consell, pel qual es regula el sistema de carrera professional horitzontal i l'avaluació de l'acompliment, del personal funcionari de l'Administració de la Generalitat, comportarà la necessària tramitació, en el pròxim exercici d'un important nombre d'expedients.

En conseqüència, es considera adequat mantindre el règim de fiscalització previst en els Acords del Consell de 22 de febrer de 2019, 7 de febrer de 2020, 5 de març de 2021, 17 de desembre de 2021, 16 de desembre de 2022 i 28 de novembre de 2023, per als exercicis 2019, 2020, 2021, 2022, 2023 i 2024, respectivament, en virtut dels quals quedaven subjectes a control financer permanent en substitució de la intervenció prèvia els expedients relatius a la carrera professional.

En este sentit, l'article 98.2 de la 1/2015, de 6 de febrer,  Hisenda Pública, del Sector Públic Instrumental i de Subvencions, habilita al Consell, a proposta de la Intervenció General de la Generalitat, per a acordar de forma motivada l'aplicació del control financer permanent, en substitució de la funció interventora en els òrgans de l'Administració de la Generalitat o organismes autònoms dependents d'aquesta, bé respecte de tota la seua activitat o exclusivament respecte d'algunes àrees de gestió. Aquests acords, així com els motius que els justifiquen, han de ser publicats en el *Diari Oficial de la Generalitat Valenciana*  en el termini màxim de vint dies des de la seua aprovació.

En virtut de l'anterior, vista la proposta de la Intervenció General, el Consell, a proposta de la consellera d'Hisenda, Economia i Administració Pública

ACORDA

Per a l'exercici 2025, queden subjectes a control financer permanent, en substitució de la intervenció prèvia, a més dels expedients que preveu l'apartat cinqué de l'Acord de 3 d’octubre de 2023, del Consell, pel qual es determinen els aspectes addicionals que ha de comprovar la Intervenció en l'exercici de la fiscalització de la despesa, els següents expedients de personal tramitats per la conselleria competent en matèria de funció pública:

Expedients d'inici de carrera professional.

Expedients de progressió en la carrera professional.

Expedients d'inclusió en el grau professional d'accés.

Expedients d'adaptació del grau de desenvolupament professional.

  

València, 26 de novembre de 2024

Susana Camarero Benítez

Consellera secretària